**Piliscsév Község Önkormányzata 2016. évi költségvetésének**

**szöveges indoklása**

**Tisztelt Képviselő-testület!**

Az államháztartásról szóló 2011. évi CXCV. törvény (Áht.) 23-24. §-ában, az államháztartásról szóló törvény végrehajtásáról szóló 368/2011. (XII. 31.) Korm. rendeletben, valamint a Magyarország helyi önkormányzatairól szóló 2011. évi CLXXXIX. törvényben foglaltaknak megfelelően a mellékelt költségvetés - tervezetet terjesztem a Képviselő-testület elé.

Az előterjesztés a Magyarország 2016. évi központi költségvetéséről szóló 2015. évi C. törvény, és egyéb törvények, törvénymódosítások rendelkezéseinek figyelembevételével készült.

**I. Az önkormányzat költségvetése**

# 1. Bevételek

2016. évi összes tervezett bevételünk a pénzmaradvánnyal együtt 251.475 eFt. *(I/1. melléklet)*

# *Működési bevételek (I/2. melléklet)*

Összességében mintegy 6.148 eFt működési bevétellel terveztünk, melynek nagy része intézményi ellátási díjból származik (3.268 eFt). Az előző évi teljesítés adatait figyelembe véve terveztük a szolgáltatásból, illetve a bérbeadásból származó bevételeket (esküvő, közterület foglalás, haszonbérleti díj). Az *I/2. számú melléklet* „költségek visszatérítései” sora a háziorvosok és a fogorvos befizetéseiből várható bevételt tartalmazza (1.260 eFt - az orvosi rendelő költségeihez). A tulajdonosi bevételek a faház, illetve az orvosi lakás bérbeadásából származó bérleti díjak.

# *Közhatalmi bevételek*

**Tervezett adóbevételek a 2016. évi költségvetéshez**

Magánszemélyek kommunális adója 4.300.000,- Ft  
Idegenforgalmi adó 150.000,- Ft

Helyi iparűzési adó 50.000.000,- Ft

Gépjárműadó 5.500.000,- Ft

Talajterhelési díj 50.000,- Ft

Pótlék 300.000,- Ft

Szabálysértési bírság 100.000,- Ft

**Összesen: 60.400.000,- Ft**

Magánszemélyek kommunális adója - A kivetett adó 4.100 e Ft, az előző évek hátraléka 700 e Ft, ezért 2016. évi bevételként 4.300 eFt-ot terveztünk. A tervezésnél az előző év bevételét és a fennálló hátralékot vettük figyelembe.

Idegenforgalmi adó - A jelenleg üzemelő adófizető szálláshelyeink 2015. évben 720 vendégéjszakát regisztráltak. Az idei évi tervezés a fenti számok figyelembe vételével történt.

Helyi iparűzési adó – A 2014. évben több vállalkozás zárta a teljesítményét kevesebb árbevétellel, mint 2013-ban, ezért a 2015. évi kivetésben túlfizetésük keletkezett. A 2014. évi teljesítmény alapján a túlfizetés jelentős hányada jóváírásra került, jelenleg 2,2 M Ft összegű. Figyelembe véve a 2015. évi adókivetést, valamint a hátralék és a túlfizetés összegét a bevétel tervezetet 2016. évre 4 M Ft-tal megnöveltük az előző évhez képest.

Gépjárműadó – A 2016. évre az adó mértéke nem emelkedett, az adótárgyak számában nem várható változás. A tavalyi évhez hasonlóan a bevétel 60 %-a a Kincstáré, 40%-a az önkormányzaté. Az idei évi bevétel tervezése, a tavalyi év bevétele alapján történt.

Pótlék, bírság, szabálysértési bírság, talajterhelési díj – Az előző évek bevételei alapján terveztük. A pótlék és bírság befizetése az adófizetési moráltól függ, a szabálysértési bírság pedig a rendőrség által átadott behajtásoktól, amelynek 40 %-a az önkormányzaté, tehát nem tervezhető.

# *Önkormányzatok működési támogatása*

Az alábbi táblázat összefoglalja Piliscsév Község Önkormányzata 2016. évi állami támogatását, viszonyítva azt az előző év adataihoz.

|  |  |  |
| --- | --- | --- |
|  |  | Ft |
| **Megnevezés** | **2015** | **2016** |
| Népességszám | 2431 | 2423 |
| Önkormányzati hivatal működésének támogatása | 55 326 400 | 55 280 600 |
| Település-üzemeltetéshez kapcsolódó feladatellátás támogatása | 11 117 240 | 12 419 627 |
| Lakott külterülettel kapcsolatos feladatok | 53 550 | 51 000 |
| Egyéb önkormányzati feladatok támogatása | 2 958 422 | 2 571 164 |
| Üdülőhelyi feladatok támogatása |  | 3 100 |
| A települési önkormányzatok egyes köznevelési feladatainak támogatása | 44 773 767 | 45 519 733 |
| A települési önkormányzatok szociális feladatainak egyéb támogatása | 11 369 940 | 16 305 502 |
| Gyermekétkeztetés támogatása | 10 553 863 | 13 440 911 |
| Könyvtári, közművelődési és múzeumi feladatok támogatása | 2 771 818 | 2 762 220 |
| **Állami támogatás mindösszesen:** | **138 925 000** | **148 353 857** |

Az **önkormányzati hivatal működésének támogatását**idén is a székhely településnek utalja az Államkincstár*.* Az 55.280 eFt-os összegteljes mértékben átadásra kerül a Közös Önkormányzati Hivatal számára, intézményfinanszírozásként.

A **település-üzemeltetéshez kapcsolódó támogatást** az önkormányzat az alábbi feladatok ellátására használhatja fel:

* zöldterület- gazdálkodás: 3 717 410.- Ft
* közvilágítás: 4 768 000.- Ft
* köztemető fenntartása: 704 007.- Ft
* közutak fenntartása: 3 230 210.- Ft

**12 419 627.- Ft**

Az állami támogatás 1 főre jutó fajlagos összegének kis mértékű emelkedése, valamint a sajátos nevelési igényű gyermekek számának emelkedése miatt nőtt a **köznevelési feladatokra** kapott támogatás a tavalyi évhez képest.

A **települési önkormányzatok szociális feladatainak egyéb támogatása** felhasználható az „Ellátottak pénzbeli juttatásaira” (segélyekre),közfoglalkozatáshoz, gyermekétkeztetéshez szükséges önerő biztosítására, valamint a szociális alapellátások (házi segítségnyújtás, szociális étkeztetés, nappali szoc. ellátás) működtetésére.

A gyermekétkeztetés az idei évben is az önkormányzatok kiemelt feladata, melynek ellátásához 13 441 eFt támogatást kap önkormányzatunk. Előre láthatólag az alábbi kiadásokkal és bevételekkel számolhatunk:

Kiadások: (bér, járulék, dologi) 20 108 eFt

*- ebből a vásárolt élelmezés: 13 224 eFt*

Bevételek: térítési díjak 3 268 eFt

normatíva 13 441 eFt

# önkormányzati hj. 3 399 eFt

20 108 eFt

2015. szeptember 1-jétől bővült a kisgyermekeket ellátó intézményrendszerben a térítésmentes étkeztetés lehetősége, ezért idén várhatóan nagyobb mértékben kell hozzájárulnia az önkormányzatnak a kiadásokhoz, mint 2015-ben.

# *Felhalmozási bevételek*

Felhalmozási bevételként – a Pénzügyi és Településfejlesztési Bizottság javaslatára – 5 millió forint ingatlan (telek) értékesítésből származó bevétellel terveztünk.

# *Pénzeszköz átvétel*

A költségvetés tervezetben az átvett pénzeszközök megfelelő sora a védőnői szolgálat és az iskola egészségügyi ellátás finanszírozásához várt hozzájárulást (4 068 eFt) tartalmazza.

# *Pénzmaradvány (I.1. melléklet)*

A 2015. évet **31.315 eFt** pénzmaradvánnyal zártuk.

Mivel ezt az összeget az alább felsorolt elkötelezettségek terhelik, a fennmaradó szabad pénzmaradvány 23.871 eFt.

# A 2015. évi pénzmaradványt az alábbi elkötelezettségek terhelik:

- közfoglalkozt. bér előlege: 2.156 eFt

-2016. évi állami támogatás előleg: 5.288 eFt

**Összesen: 7.444 eFt**

**2. Kiadások**

# *Személyi juttatások, járulékok (I/3. és I/4. számú mellékletek)*

Személyi juttatásként és munkaadót terhelő befizetésként az önkormányzat költségvetése az alábbi bér és járulék költségeket tartalmazza: *igazgatás:* polgármester juttatásai, képviselők tiszteletdíja; *községgazdálkodás:* fizikai állományú dolgozók (karbantartók) bére; *közfoglalkoztatás*: önerő összege; *iskolai és óvodai étkeztetés*: fizikai állományú dolgozók bére; *védőnői szakfeladat:* védőnő juttatásai*.* A bértömeg a törvény által kötelezően előírt emelést tartalmazza (minimálbér illetve garantált bérminimum emelkedése), illetve a dolgozók számlavezetési díját (1.000 Ft/fő/hó). Terveztünk továbbá az egészségbiztosítási tagdíjakkal, amelyek az idei évben 2.000Ft/hó/fő összeget jelentenek.

A Pénzügyi és Településfejlesztési Bizottság javaslata alapján az alábbiak kerültek a költségvetés tervezetbe:

* polgármester 1 havi bére (jutalom): 466 eFt, járulék: 126 eFt
* intézmények fizikai dolgozói számára egyszeri 30 eFt Erzsébet utalvány+ járulék: 5 fő\*30eFt=150 eFt + járulék 41 eFt. (Önkormányzatnál 5fő, továbbá az átadott pénzeknél ill. az intézményfinanszírozásnál: Idősek Klubja 3 fő, Óvoda 6 fő, Műv.Ház 2 fő).

# *Dologi kiadások*

Az önkormányzat dologi kiadásainak tervezésénél figyelembe vettük, hogy az egyes közfeladatok ellátására kapott normatívákat kizárólag település üzemeltetési költségként lehet elszámolni, a megfelelő „kormányzati funkciókon”. A 2016. évi állami támogatás adatainál felsorolt normatívák tervezett felhasználása megjelenik az *I/4. számú melléklet* megfelelő sorain (köztemető fenntartása, közutak fenntartása, közvilágítás stb.).

# *Szociális juttatások*

2016-ban Piliscsév Község Önkormányzata 16.306 eFt-ot kap *szociális feladatok ellátására*, amely a bevételekről szóló fejezetben már említett célokra használható fel. Az önkormányzat 2016. évi kiadásaiból az alábbiakat ebből az összegből tervezzük finanszírozni:

- Dorogi Többc.Kistérs.Társulás által ellátott feladatok (családsegítés,

házi segítségnyújtás, szociális étkeztetés, nappali szoc.ellátás) : 3.721 eFt

- logopédiai ellátás, gyógytorna, gyermekpszichológus (iskola, óvoda): 2.332 eFt

- gyermekétkeztetés (önerő): 1.874 eFt

- szociális juttatások: 9.000 eFt

16.927 eFt

A szociális juttatásokra tervezett összegeket az alábbi táblázat mutatja részletesen:

Ft

|  |  |  |  |
| --- | --- | --- | --- |
| **Szociális juttatások** | | **2015** | **2016** |
| 054241 | Helyi megállapítású rendkívüli gyermekvédelmi támogatás Gyvt.21 | 1 830 000 | 1 980 000 |
| *ebből: Arany J. pályázat* | | *80 000* | *80 000* |
| *babautalvány* | | *250 000* | *200 000* |
| *ösztöndíj* | | *300 000* | *350 000* |
| *Bursa H.* | | *800 000* | *750 000* |
| *csévi gyermekek (beiskolázási segély)* | | *400 000* | *400 000* |
| *csévi gyermekek (bérlet)* | |  | *200 000* |
| 054411 | Helyi megállapítású ápolási díj (SZoc.tv.43§/B) | 1 200 000 | 1 500 000 |
| 05461 | Lakhatással kapcsolatos ellátások | 1 500 000 | 420 000 |
| 054821 | Rászorultságtól függő normatív kedvezmények [Gyvt. 151. § (5) bekezdése] | 400 000 | 400 000 |
| *ebből: idősek un. karácsonyi segélye* | | *400 000* | *400 000* |
| 054851 | Önkormányzati segély [Szoctv. 45.§] - **átmeneti segély; gyógyszer költség; kórházi áp.** | 1 950 000 | 2 000 000 |
| 054861 | Temetési segély [Szoctv. 46. §] | 300 000 | 300 000 |
| 054871 | Köztemetés [Szoctv. 48.§] | 500 000 | 600 000 |
| 054881 | Önkormányzat által saját hatáskörben (nem szociális és gyermekvédelmi előírások alapján) adott pénzügyi ellátás | 0 | 600 000 |
| 054891 | Önkormányzat által saját hatáskörben (nem szociális és gyermekvédelmi előírások alapján) adott természetbeni ellátás **- tüzelő; int.térítési d,;** | 650 000 | 1 400 000 |
| **Szociális juttatások összesen** | | **8 330 000** | **9 200 000** |

# *Átadott pénzeszközök*

A *civil szervezetek támogatására* a tavalyival megegyező összeget, 4.460 eFt-ot tartalmaz az előterjesztés, az alábbi táblázat szerint:

eFt

|  |  |  |
| --- | --- | --- |
|  | **2015** | **2016** |
| Diákönkormányzat | 50 | 50 |
| Cselgáncs klub | 150 | 150 |
| Vöröskereszt | 100 | 100 |
| Piliscsév SE | 1 120 | 2 190 |
| Szlovák Baráti kör | 70 | 90 |
| Asszonykórus | 400 | 400 |
| Pilisi Szlovákok Egyesülete | 70 | ~~70~~ |
| Nyugdíjas klub | 320 | 320 |
| Pincefalu Egyesület | 250 | 330 |
| Piliscsévi Polgárőr Egylet | 500 | 500 |
| Egyéb támogatások (Kempo,Kung-fu,Kolibri,Pilis Kupa kiadványhoz) | 330 | 390 |
| Pilis-Gerecse Társulás | 30 | 30 |
| Istergránum | 50 | 50 |
| Szlovák önkormányzat | 300 | 300 |
| Lövész Sportegyesület | 520 | 570 |
| Egyházi kórus | 200 | 200 |
| Trnka |  | 50 |
| TDM tagdíj |  | 70 |
| Esztergomi kórház |  | 100 |
| **Civil szervezetek, társulások össz.** | **4 460** | **5 890** |

~~Ezen felül~~ az alábbi kérelmek, kérések érkeztek a civil szervezetektől:

Piliscsév SE kérelme TAO pályázathoz önrész: 1.071 eFt

Lövészek: lőtér rámpa kialakítása (~ 100 eFt)

Pilisi túrázók: jelvény készíttetése (40+60 eFt)

Pincefalu Egyesület gyermeknapi rendezvény (100 eFt).

A *Dorog és Térsége Szociális Alapellátó**Központnak* a családsegítő és gyerekjóléti szolgálat működési hozzájárulásaként 400 eFt, a nappali szociális ellátás fenntartásának költségeihez 3 321 eFt átadásával számoltunk. (A tavalyi évben a nappali ellátáshoz 4 000 eFt-tal kellett hozzájárulnunk, a csökkenés oka, hogy 1 fővel kevesebb a dolgozói létszám, mint 2015-ben.) Ezen felül a Pénzügyi és Településfejlesztési Bizottság javaslata alapján: 3fő\*30eFt egyszeri juttatás + járulék = 114 eFt-ot tartalmaz a költségvetés tervezet.

Intézményfinanszírozásként a *Közös Önkormányzati Hivatalnak* a teljes állami támogatás összegét, 55 280 eFt-ot adunk át. A Művelődési ház és Könyvtárnak [9 022 eFt+ a Pénzügyi és Településfejlesztési Bizottság javaslata alapján: 2fő\*30eFt egyszeri juttatás + járulék = 76 eFt, továbbá 1 000 eFt (tálak, rendezvények, továbbképzés)] összesen 10 098 eFt-ot adunk át. Az Egységes Óvoda-bölcsődének [50 232 eFt + a Pénzügyi és Településfejlesztési Bizottság javaslata alapján: 6fő\*30eFt egyszeri juttatás + járulék = 229 eFt] összesen 50 461eFt-ot adunk át.

# *Fejlesztések*

Az előterjesztés 31 M Ft fejlesztési céltartalékot tartalmaz, a 2016. évi fejlesztési tervek az alábbiak:

eFt

|  |  |
| --- | --- |
| **Felújítások** |  |
| **Fejlesztési céltartalék** az alábbiak megvalósításához:  - pályázati önerő (utak – KDOP pályázat) - Iskola utca – vízelvezető árok folytatása - Hársfa köz burkolása - Csabai utca burkolása - Béke utcai járda - Játszótér felújítása (Petőfi S. utcai) - Körforgalom (buszmegálló világítása) - Művelődési Ház festés - Orvosi rendelő festés - Orvosi rendelő rámpa kialakítás - közlekedési táblák - posta parkoló - tárgyalószékek (hivatal)  -Urbanics u.járda, aszfalt -Dózsa u. aszfalt  - Viola u. bejáró  - átkötő u.  - karácsonyi díszkivilágítás | 26 400 |
| TDM pályázat önerő | 600 |
| Vis Maior (önerő) | 4 000 |
| **Felújítások összesen** | **31 000** |

**Intézményi igények** (fejlesztés, karbantartás és egyéb)

Iskola:

* festés (amennyiben a KLIK nem finanszírozza)
* iskola 90 éves fennállása alkalmából projekthét.

Művelődési Ház:

- 2016-ban esedékes felülvizsgálatokra (tűzvédelmi, érintésvédelmi) : 80 eFt

* kötelező továbbképzésre: 60 eFt
* TV, CD lejátszó beszerzésre: 200 eFt (megtörtént)
* porcelán levesestálak és húsostálak beszerzésére: ~ 200 eFt
* rendezvényekre.

Az intézményekben a legszükségesebb karbantartási munkákat, javításokat saját munkaerővel, közmunkások alkalmazásával igyekszünk megoldani.

# *Tartalékok*

A tervezett bevételek és kiadások teljesülése esetén az önkormányzat 2016. évi összes tartaléka 12.479 eFt, amely összegből

- céltartalék (elkötelezettség pénzm. terhére): 7.444 eFt

- általános tartalék: 5.034 eFt.

**II. Piliscsévi Közös Önkormányzati Hivatal költségvetése**

A Piliscsévi Közös Önkormányzati Hivatal személyi állományában 2016 év elején az alábbi személyi változások történtek/történnek. 1 fő teljes munkaidős köztisztviselő és 1 fő részmunkaidős megbízási díjas dolgozó munkaviszonya (áthelyezés, illetve munkahely változtatás miatt) megszűnt. 1 fő teljes munkaidős köztisztviselő 2016. június 30-val nyugdíjba vonul. A jogszabály szerint a felmentési idő 2 hónap, amely időtartam legalább felére a köztisztviselőt a munkavégzési kötelezettség alól mentesíteni kell. Tekintettel arra, hogy nevezett köztisztviselő közel 30 éve önkormányzatunk dolgozója, szeretnénk 2 hónapra felmenteni a munkavégzés alól, továbbá 1 havi bérét jutalomként adni. Ehhez kérem a Bizottság és a Képviselő-testület támogatását a szükséges összeg betervezésére.

Fenti személyi változásokra való tekintettel, szükséges 1 fő köztisztviselő felvétele igazgatási feladatellátásra és 1 fő a gazdálkodói munkakör betöltésére. Április 1-től a Piliscsabai Hivatalból 1 köztisztviselőt áthelyezéssel már foglalkoztatni tudunk. A másik dolgozó feladatait egyenlőre megbízási díjas munkavállalóval kívánjuk ellátni. Amint lehetőség adódik, az álláshelyet köztisztviselővel töltjük be. A személyi juttatásoknál az előterjesztés már tartalmazza az új köztisztviselő bérét.

A 2016. januártól áprilisig tartó időszakban a Közös Hivatal jelenlegi dolgozói (leányvári és piliscsévi) „helyettesítéssel” látják el a feladatokat. Ennek finanszírozására az igazgatási dolgozó bére nyújt fedezetet.

A költségvetés tervezetben bevételként az állami támogatás összegével 55 281 eFt-tal és a 2 359 eFt pénzmaradvánnyal számoltunk. A pénzmaradványt terhelő tétel 1 900 eFt, amelyet a decemberi bér kifizetésére megelőlegezésként kapott az intézmény. A fennmaradó összeg 55 740 eFt, amely a mérlegben *(II/1. számú melléklet)* szereplő bér, járulék és dologi kiadásokra nyújt fedezetet.

Tekintettel arra, hogy a köztisztviselők bérét meghatározó illetményalap 2006 óta nem emelkedett és az idei évben sem változik, az előző évhez hasonlóan a hivatal dolgozói számára 8.000 Ft/fő/hó Erzsébet utalvánnyal számoltunk, amelyhez kérjük a tisztelt Bizottság és a Képviselő-testület támogatását.

**III.** **Művelődési ház és Könyvtár költségvetése** (III/1-3. mellékletek)

# 1.Bevételek

*Működési bevételként* 450 eFt bérleti díjjal számolt az intézményvezető.

Az állami támogatás összege 2.762 eFt, az intézmény pénzmaradványa 287 eFt, a szükséges önkormányzati hozzájárulás összege 7.494 eFt.

# 2. Kiadások

A személyi juttatások a törvény által kötelezően előírt emelést tartalmazzák (garantált bérminimum emelkedése, a vezető soros lépése), a dolgozók számlavezetési díját (1.000 Ft/fő/hó), illetve az EP tagdíj fizetésére 2.000Ft/fő/hó összeget. A Pénzügyi és Településfejlesztési Bizottság javaslata alapján: egyszeri 30 eFt Erzsébet utalvány+ járulék: 2 fő\*30eFt=60 eFt + járulék 16 eFt.

Az intézmény dologi kiadásait az előző évi szinten tervezte az intézményvezető, erről a III/3. számú melléklet tájékoztat részletesen.

A Művelődési Ház és Könyvtár 2016. évi működési kiadásai összesen 10 993 eFt-ot tesznek ki.

**IV. Piliscsévi „Aranykapu” Egységes Óvoda-bölcsőde**

# 1.Bevételek

Az intézmény 2016. évi működésének finanszírozásához 52.571 eFt szükséges. Ehhez 45.520 eFt-tal járul hozzá az állam, az intézmény pénzmaradványa 2.110 eFt, az önkormányzati hozzájárulás összege pedig 4.941 eFt.

# 2. Kiadások

*Személyi kiadások*

Az intézmény engedélyezett személyi ellátottsága 14 fő.

Az alapilletményeket a közalkalmazotti bértábla alapján tervezte az intézményvezető, 6 fő soros lépővel, ill. a garantált bérminimumra való kiegészítéssel, figyelembe véve a pedagógusok szeptemberi illetmény emelését.

A bértömeg tartalmazza a dolgozók különböző pótlékait: 1 fő magasabb vezetői, 1 fő vezető helyettesi, 4 fő nemzetiségi, 1 fő munkaközösség-vezetői pótlék és 1 fő mentorpedagógusnak megítélt kereset kiegészítés.

A táblázatok tartalmazzák a kötelező 2%-os kereset kiegészítést, 12.000-.Ft/év/fő számlavezetési díjat, illetve 1 dolgozó jubileumi jutalmát. A Pénzügyi és Településfejlesztési Bizottság javaslata alapján: egyszeri 30 eFt Erzsébet utalvány+ járulék: 6 fő\*30eFt=180 eFt + járulék 49 eFt

Az intézmény dologi kiadásait az előző évi szinten tervezte az intézményvezető, erről a IV/3. számú melléklet tájékoztat részletesen.

A Pénzügyi és Településfejlesztési Bizottság a 2016. évi költségvetés tervezetet megtárgyalta és a fenti módosításokkal a Képviselő- testületnek elfogadásra javasolja.

Kérem a tisztelt Képviselő-testületet, hogy az előterjesztés alapján a rendelet-tervezetet tárgyalja meg, majd döntsön a 2016. évi költségvetés tárgyában.

Piliscsév, 2016. február 1.

Kosztkáné Rokolya Bernadett sk.

polgármester